כללי הרשות השניה לטלוויזיה ולרדיו (שיבוץ פרסומות ואזכורים מסחריים בשידורי רדיו)

{{ח:התחלה}}
{{ח:כותרת|כללי הרשות השניה לטלוויזיה ולרדיו (שיבוץ פרסומות ואזכורים מסחריים בשידורי רדיו), התשנ״ט–1999}}

{{ח:פתיח-התחלה}}
{{ח:תיבה|ק״ת תשנ״ט, 1091|כללי הרשות השניה לטלוויזיה ולרדיו (שיבוץ פרסומות בשידורי רדיו)|https://olaw.org.il/takanot/takanot-5992.pdf}}; {{ח:תיבה|תשס״א, 773|תיקון|https://olaw.org.il/takanot/takanot-6103.pdf}}; {{ח:תיבה|תשס״ד, 145|תיקון מס׳ 2 [במקור: הוראת שעה]|https://olaw.org.il/takanot/takanot-6284.pdf}}, {{ח:תיבה|881|תיקון|https://olaw.org.il/takanot/takanot-6332.pdf}}; {{ח:תיבה|תשס״ה, 64|תיקון|https://olaw.org.il/takanot/takanot-6343.pdf}}, {{ח:תיבה|650|תיקון מס׳ 2|https://olaw.org.il/takanot/takanot-6386.pdf}}; {{ח:תיבה|תשס״ז, 232|הוראת שעה [תשס״ד] (תיקון)|https://olaw.org.il/takanot/takanot-6533.pdf}}; {{ח:תיבה|תשס״ח, 1196|הוראת שעה [תשס״ד] (תיקון)|https://olaw.org.il/takanot/takanot-6699.pdf}}; {{ח:תיבה|תשפ״ב, 3720|תיקון|https://olaw.org.il/takanot/takanot-10290.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק הרשות השניה לטלוויזיה ורדיו#סעיף 24|סעיפים 24}}, {{ח:חיצוני|חוק הרשות השניה לטלוויזיה ורדיו#סעיף 82|82}} {{ח:חיצוני|חוק הרשות השניה לטלוויזיה ורדיו#סעיף 88|ו־88}} {{ח:חיצוני|חוק הרשות השניה לטלוויזיה ורדיו|לחוק הרשות השניה לטלוויזיה ורדיו, התש״ן–1990}} (להלן – החוק), ובידיעת ועדת החינוך והתרבות של הכנסת, קובעת מועצת הרשות השניה לטלוויזיה ולרדיו כללים אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א: פרשנות}}

{{ח:פנימי|פרק ב|פרק ב: תחולה על פרסומת}}

{{ח:פנימי|פרק ג|פרק ג: זמני פרסומת}}

{{ח:פנימי|פרק ד|פרק ד: זיהוי והפרדה של תשדירי פרסומת}}

{{ח:פנימי|פרק ה|פרק ה: חסות ומזכה}}

{{ח:פנימי|פרק ו|פרק ו׳: הכללת שם או מותג מסחרי בשמה של תחנה}}

{{ח:פנימי|פרק ז|פרק ז׳: שיווק משותף של זמן שידור של פרסומות}}

{{ח:פנימי|פרק ח|פרק ח: שונות}}

{{ח:קטע2|פרק א|פרק א: פרשנות}}

{{ח:סעיף|1|הגדרות|תיקון: תשס״א}}
{{ח:תת|(א)}} בכללים אלה –
{{ח:תת|סוג=הגדרה}} ”אות מעבר“ – סימן זיהוי קולי המפריד בין תכנית לבין פרסומת, או הודעה על מעבר לפרסומת;
{{ח:תת|סוג=הגדרה}} ”בעל זיכיון“ – בעל זיכיון לשידורי רדיו;
{{ח:תת|סוג=הגדרה}} ”גבולות תכנית“ – למן פרק הזמן הבא מיד לפני תכנית עד פרק הזמן הבא מיד לאחריה;
{{ח:תת|סוג=הגדרה}} ”הודעת חסות“ – כמשמעותה {{ח:פנימי|סעיף 10|בסעיף 10(ג)}};
{{ח:תת|סוג=הגדרה}} ”הודעת קריין“ – הודעה בעלת מסר פרסומי, הנמסרת מפי קריין במהלך מישדר;
{{ח:תת|סוג=הגדרה}} ”המנהל“ – לרבות מי שהוא הסמיכו לענין כללים אלה בין באופן כללי ובין לענין מסוים;
{{ח:תת|סוג=הגדרה}} ”חסות“ – השתתפות במימון עלות הפקתה ושידורה של תכנית בידי אדם, ארגון או גוף שאינו בעל זיכיון, מפיק תכנית עצמאי או הרשות, בין בתמורה כספית ובין בדרך אחרת;
{{ח:תת|סוג=הגדרה}} ”ילד“ – מי שגילו פחות מ־13 שנים;
{{ח:תת|סוג=הגדרה}} ”כללי האתיקה“ – {{ח:חיצוני|כללי הרשות השניה לטלוויזיה ולרדיו (אתיקה בפרסומת בשידורי רדיו)|כללי הרשות השניה לטלוויזיה ולרדיו (אתיקה בפרסומת בשידורי רדיו), התשנ״ט–1999}};
{{ח:תת|סוג=הגדרה}} ”מיקבץ פרסומות“ – מספר תשדירי פרסומת המשודרים ברצף;
{{ח:תת|סוג=הגדרה}} ”מזכה“ (קרדיט) – אזכור במהלך תכנית של גורם אשר סייע בהפקת התכנית או חלק ממנה;
{{ח:תת|סוג=הגדרה}} ”קדימון“ – כל אחד מאלה:
{{ח:תתתת|(1)}} תשדיר המודיע על מישדר אחד או יותר שישודרו בעתיד בשידורי בעל הזיכיון;
{{ח:תתתת|(2)}} תשדיר שנועד לקדם את שידורי בעל הזיכיון או את תדמית שידוריו;
{{ח:תתתת|(3)}} תשדיר אחר שאינו אחד מאלה: תכנית, תשדיר פרסומת, שידורי הרשות או תשדיר שירות;
{{ח:תת|סוג=הגדרה}} ”שידורי הרשות“ – שידורי הרשות לפי {{ח:חיצוני|חוק הרשות השניה לטלוויזיה ורדיו#סעיף 48|סעיפים 48}} {{ח:חיצוני|חוק הרשות השניה לטלוויזיה ורדיו#סעיף 49|ו־49(2) לחוק}} וכן הודעות ותשדירים מאת הרשות, מטעמה ומטעם אחרים, המשודרים בלי תשלום, לשירות הציבור;
{{ח:תת|סוג=הגדרה}} ”תשדיר פרסומת“ – כל אחד מאלה:
{{ח:תתתת|(1)}} תשדיר המכוון לקידום שמו של אדם, עסקו, שם מוצריו או שירותיו, או לקידום מכירתם;
{{ח:תתתת|(2)}} תשדיר של בעל הזיכיון או מי מטעמו, המכוון לעודד התקשרות עסקית עמו, בתמורה כספית או אחרת, בין במישרין ובין בעקיפין;
{{ח:תת|סוג=הגדרה}} ”תשדיר שירות“ – שידור הודעות ותשדירים שיש בהם מידע לשירות הציבור והמשודרים בלי תמורה.
{{ח:תת|(ב)}} מונחים אחרים תהיה להם המשמעות שניתנה להם {{ח:חיצוני|כללי הרשות השניה לטלוויזיה ולרדיו (שידורי תכניות רדיו בידי בעל זיכיון)|בכללי הרשות השניה לטלוויזיה ולרדיו (שידורי תכניות רדיו בידי בעל זיכיון), התשנ״ט–1999}} (להלן – כללי התכניות).

{{ח:קטע2|פרק ב|פרק ב: תחולה על פרסומת}}

{{ח:סעיף|2|תחולה|תיקון: תשס״א}}
{{ח:ת}} כללים אלה יחולו על כל תשדיר פרסומת, הודעת חסות, מזכה, או כל דבר פרסומת אחר, המוגש באמצעות הודעת קריין או בכל דרך אחרת.

{{ח:סעיף|3|הודעות לציבור|תיקון: תשס״א}}
{{ח:ת}} לא יראו כתשדיר פרסומת קדימונים, שידורי הרשות וכן הודעות ותשדירי שירות לציבור.

{{ח:סעיף|4|העדפה או הפליה בבחירת פרסומת}}
{{ח:ת}} בעל זיכיון לא יסרב לקבל פרסומת המותרת לשידור, אם הוצעה בדרכים ובתנאים המקובלים, לא יפלה לרעה ולא יעדיף לטובה מפרסם כלשהו.

{{ח:קטע2|פרק ג|פרק ג: זמני פרסומת}}

{{ח:סעיף|5|ימים ומועדים בלי פרסומת|תיקון: תשפ״ב}}
{{ח:תת|(א)}} לא ישדר בעל זיכיון פרסומות בימים אלה:
{{ח:תתת|(1)}} יום הזיכרון לשואה ולגבורה, כמשמעותו {{ח:חיצוני|חוק יום הזיכרון לשואה ולגבורה|בחוק יום הזיכרון לשואה ולגבורה, התשי״ט–1959}};
{{ח:תתת|(2)}} יום הזיכרון לחללי מערכות ישראל, כמשמעותו {{ח:חיצוני|חוק יום הזיכרון לחללי מערכות ישראל|בחוק יום הזיכרון לחללי מערכות ישראל, התשכ״ג–1963}};
{{ח:תתת|(3)}} ט׳ באב.
{{ח:תת|(א1)}} האמור בסעיף קטן (א)(3) לא יחול על בעל זיכיון המשדר לאוכלוסייה במגזר הערבי בשפה הערבית.
{{ח:תת|(ב)}} בעל זיכיון, יבצע, ביוזמתו או לפי דרישת המנהל, שינויים והתאמות בשיבוץ תשדירי פרסומת בימי אבל לאומי או אסון, לרבות ביטול או דחיה של תשדירי פרסומת, או החלפה של תשדירי פרסומת המלווים במוסיקה בשידור תשדירי פרסומת בלי מוסיקה.
{{ח:תת|(ג)}} פחת זמן תשדירי הפרסומת של בעל זיכיון מהשיעור המרבי המותר לפי {{ח:חיצוני|חוק הרשות השניה לטלוויזיה ורדיו|החוק}} עקב האמור בסעיף קטן (ב), רשאי בעל זיכיון לפנות למנהל בבקשה להקצאה שונה של זמן תשדירי פרסומת, ובלבד שיקפיד על מילוי שאר הכללים לענין מיקבצי פרסומת; המנהל רשאי להקצות זמן שונה, ובלבד שלא יעלה על שיעור הזמן שפחת וכפוף {{ח:חיצוני|חוק הרשות השניה לטלוויזיה ורדיו#סעיף 85|לסעיף 85(ב)(2) לחוק}}.

{{ח:סעיף|5א|שיבוץ פרסומות בתכנית חדשות ארציות|תיקון: תשס״א}}
{{ח:ת}} בעל זיכיון רשאי לשבץ תשדירי פרסומת במהלך תכנית חדשות ארציות, בכפוף לכל דין.

{{ח:סעיף|5ב|זמן תשדירי פרסומת ביממה|תיקון: תשס״ה־2}}
{{ח:תת|(א)}} זמן השידור המרבי לתשדירי פרסומות שרשאי בעל הזיכיון להקצות בכל יממה לא יעלה על חמישה עשר אחוזים מכלל זמן השידורים ביממה העומד לרשותו של בעל הזיכיון, בפריסת שעות, בהתאם לשיקול דעתו של בעל הזיכיון, ואולם רשאי המנהל, בהתחשב במידת עמידתו של בעל זיכיון בהתחייבויותיו על פי הדין והזיכיון, לקבוע, בין בדרך כלל ובין לתקופה, הסדרים בנוגע לזמן תשדירי פרסומת מרביים לשעת שידור, בין בכל שעות היממה ובין בשעות מסוימות.
{{ח:תת|(ב)}} אין באמור בסעיף קטן (א) כדי לגרוע מסמכויות הרשות בהתאם {{ח:חיצוני|חוק הרשות השניה לטלוויזיה ורדיו#סעיף 49|לסעיף 49 לחוק}}.

{{ח:קטע2|פרק ד|פרק ד: זיהוי והפרדה של תשדירי פרסומת}}

{{ח:סעיף|6|מניעת השפעה של שיקולים מסחריים על שיקולים מערכתיים|תיקון: תשס״א}}
{{ח:תת|(א)}} בעל זיכיון לא יאפשר למפרסם, נותן חסות, מקבל, מזכה או גורם ששמו מאוזכר לפי {{ח:פנימי|סעיף 11א|סעיף 11א}}, להתערב בשיקולי הכנת התכנית ושיבוצה בלוח המשדרים.
{{ח:תת|(ב)}} בעל זיכיון יקפיד בשידוריו על הפרדה בין תכניות לבין שידור תשדיר פרסומת, חסות, מזכה או אזכור שם לפי {{ח:פנימי|סעיף 11א|סעיף 11א}}, ויימנע משידור העלול להטעות מאזין סביר, לרבות הידמות פרסומת לתכנית.

{{ח:סעיף|7|זיהוי תשדיר פרסומת והסדרי הפרדה}}
{{ח:תת|(א)}} תשדיר פרסומת או מיקבץ פרסומות, יזוהה ויובחן משאר השידורים, באמצעות אות מעבר, אשר יושמע לפני התשדיר ולאחריו, או באמצעות הודעה מקדימה והודעה מסיימת של הקריין.
{{ח:תת|(ב)}} סעיף קטן (א) יחול על כל סוגי השידורים, לרבות שידורים חיים, זולת אם ניתן אישור מראש מהמנהל שלא לפעול כאמור.
{{ח:תת|(ג)}} המנהל רשאי לקבוע הסדרי הפרדה נוספים בין תשדירי פרסומת לבין תכניות, לרבות בדרך של קביעת מרווחי מעבר, קביעת מיקום תשדיר הפרסומת במיקבץ הפרסומות וקביעת זמנים ותקופות להפרדה, אם ראה כי יש בשידור כאמור, בלא הסדרי הפרדה, כדי להביא להטעיית הציבור או לניצול בלתי הולם של הציבור באמצעות חשיפתו לפרסומות מסוימות.
{{ח:תת|(ד)}} לא יצוין בתשדיר פרסומת דבר הופעת מוצר או שירות, או שימוש בהם, בתכנית כלשהי.

{{ח:סעיף|8|שיבוץ הולם ושיקול דעת בשיבוץ פרסומות}}
{{ח:תת|(א)}} בעל זיכיון ישלב תשדירי פרסומת בתכנית באופן שלא יפגע ברצף הטבעי של התכנית, לא יפר את שלמותה ולא יפגום בערכה; בתכנית הכוללת סיקור אירועים בשידור חי, רשאי בעל זיכיון לשבץ תשדירי פרסומת בהפסקות טבעיות ברצף האירוע.
{{ח:תת|(ב)}} בעל זיכיון ייתן את דעתו, באופן מיוחד, לזהירות הנדרשת בשיבוץ תשדירי פרסומת סמוך לתכנית חדשות או תכנית בעניני היום, כאשר תוכן התכניות האמורות, ובפרט תוכן בעל אופי טרגי, עלול לשנות את משמעותו ואת הקשרו של תשדיר הפרסומת, ובמקרים מתאימים ידחה את שידור תשדיר הפרסומת או יבטלו.
{{ח:תת|(ג)}} בעל זיכיון יתכנן את שיבוץ תשדירי הפרסומת תוך התחשבות בהרגלי ההאזנה של ציבור מאזיניו ויפעיל שיקול דעת ואחריות כלפי ציבור מאזיניו בשיבוץ תשדירי פרסומת.
{{ח:תת|(ד)}} בעל זיכיון יפעיל מנגנון פיקוח מתאים וינקוט את מלוא האמצעים למניעת שיבוץ בלתי הולם של תשדיר פרסומת, באופן העלול לגרום פגיעה, הטעיה או נזק כלשהו לציבור המאזינים או לחלק מהם.
{{ח:תת|(ה)}} בעל זיכיון יביא בחשבון במיוחד את הרגלי ההאזנה של ילדים ואת חופשות הלימודים לסוגיהן; בעל זיכיון לא ישבץ בתכנית המופנית לילדים או בגבולותיה, תשדירי פרסומת למוצרים או לשירותים שאינם מתאימים לילדים, או המנצלים לרעה את עובדת היותם נוחים להשפעה.

{{ח:סעיף|9|תכניות בלי תשדיר פרסומת במהלכן}}
{{ח:ת}} בעל זיכיון לא ישדר תשדיר פרסומת בתכניות העוסקות בנושאים אשר שיבוץ תשדיר פרסומת במהלכן עלול לפגוע ברגשות הציבור, או בתכניות שהמנהל יורה עליהן מזמן לזמן, בין באופן כללי ובין לענין מסוים.

{{ח:קטע2|פרק ה|פרק ה: חסות ומזכה}}

{{ח:סעיף|10|מתן חסות לתכניות|תיקון: תשס״א, תשס״ה}}
{{ח:תת|(א)}} לא תינתן חסות לתכנית על ידי אדם, ארגון או גוף שפרסומו עומד בניגוד לכללים אלה, {{ח:חיצוני|כללי הרשות השניה לטלוויזיה ולרדיו (אתיקה בפרסומת בשידורי רדיו)|לכללי הרשות השניה לטלוויזיה ולרדיו (אתיקה בפרסומת בשידורי רדיו), התשנ״ט–1999}}, או לכל דין.
{{ח:תת|(ב)}} לא תינתן חסות לתכנית חדשות או לתכנית העוסקת בעניני צרכנות; ואולם רשאי בעל זיכיון, באישור המנהל, לשדר הודעת חסות לתחזית מזג האוויר המשודרת במסגרת תכנית חדשות.
{{ח:תת|(ג)}} ציון חסות ייעשה בהודעה המאזכרת את עובדת קבלת החסות, שם נותן החסות ופרטים מזהים על אודותיו.
{{ח:תת|(ד)}} אורך הודעת חסות לא יעלה על 10 שניות; היו לתכנית מספר נותני חסות, אורך הודעת חסות אחת לכל נותני החסות לא יעלה על 20 שניות.
{{ח:תת|(ה)}} בתכנית אחת לא יהיו יותר מ־6 הפסקות בשעה לצורך שידור הודעות חסות.
{{ח:תת|(ו)}} בעל זיכיון רשאי לשדר הודעת חסות בתחילת תכנית ובסיומה, ובעת המעבר למיקבץ פרסומות ובחזרה ממנו. בעל זיכיון רשאי לסטות מזמנים אלה, אם ראה כי אופי התכנית או נותן החסות מצדיקים סטיה כאמור.

{{ח:סעיף|11|מתן מזכה}}
{{ח:ת}} בעל זיכיון רשאי לכלול בתכניותיו מזכה לגורם מסחרי בתנאים המפורטים להלן:
{{ח:תת|(1)}} המזכה יכלול את פרטי הסיוע ואת שם הגורם המסייע בלבד, בלי כל תואר או תיאור נוסף בעל תוכן פרסומי או דברי שבח;
{{ח:תת|(2)}} המזכה ישובץ צמוד לקטע שלהפקתו סייע הגורם המסחרי; ניתן הסיוע לתכנית כולה, ישובץ המזכה בתחילת התכנית או בסיומה;
{{ח:תת|(3)}} לא יינתן מזכה, אם מתן המזכה או זהות מקבלו עלולים ליצור ניגוד ענינים בינם לבין אופי התכנית.
{{ח:תת|(4)}} הוראות {{ח:פנימי|סעיף 10|סעיף 10}} יחולו על מזכה, בשינויים המחויבים.

{{ח:סעיף|11א|אזכור גורם המשתתף בהפקת חדשות ארציות|תיקון: תשס״א}}
{{ח:ת}} בעל זיכיון רשאי לאזכר את שמו של גורם שעמו הוא משתף פעולה בהפקת תכנית חדשות ארציות, בתחילת תכנית החדשות הארציות, בסיום מקבץ פרסומות המשודר במהלכה, ובסיום התכנית; האזכור יכלול את שם הגורם ופרטים מזהים שלו בלבד, בלי כל תואר או תיאור נוסף בעל תוכן פרסומי או דברי שבח.

{{ח:סעיף|12|זמן שידור חסות ומזכה|תיקון: תשס״א}}
{{ח:ת}} זמן שידור הודעות חסות, מתן מזכה ואזכור שם לפי {{ח:פנימי|סעיף 11א|סעיף 11א}} בהתאם לכללים לא יבואו במנין זמן תשדירי הפרסומת של בעל זיכיון.

{{ח:קטע2|פרק ו|פרק ו׳: הכללת שם או מותג מסחרי בשמה של תחנה|תיקון: תשס״א}}

{{ח:סעיף|12א|הכללת שם או מותג מסחרי בשם תחנה|תיקון: תשס״א, תשס״ד־2}}
{{ח:ת}} בעל זיכיון רשאי לכלול בשמה של תחנת הרדיו האזורי שהוא מפעיל שם של גורם מסחרי, שם של מוצר או שירות או מותג של גורם מסחרי, או לקרוא לתחנה בשם שיש בו כדי לקדם גורם מסחרי, ובלבד שקיבל את אישור המועצה לכך לפי {{ח:פנימי|סעיף 12ב|סעיף 12ב}} בכתב ומראש, ושיפעל בהתאם לתנאי האישור ולהוראות {{ח:פנימי|פרק ו|פרק זה}}.

{{ח:סעיף|12ב|בקשה והסכם|תיקון: תשס״א, תשס״ד־2}}
{{ח:תת|(א)}} בעל זיכיון המבקש אישור לפי {{ח:פנימי|פרק ו|פרק זה}} יגיש למנהל בקשה בכתב; המבקש יצרף לבקשה הסכם חתום בינו לבין הגורם המסחרי שימצה את כל ההבנות שביניהם (להלן – ההסכם), שתוקפו מותנה באישור המועצה ושבו ייקבעו, בין השאר, פרטים, הצהרות והוראות בענינים אלה:
{{ח:תתת|(1)}} השם המיועד, דרך כתיבתו, רישומו (לוגו) והגייתו;
{{ח:תתת|(2)}} התמורה, בין בכסף ובין בשווה כסף, דרכי ומועדי נתינתה, והצהרת הצדדים כי לא תינתן תמורה אחרת;
{{ח:תתת|(3)}} תקופת ההתקשרות, שלא תפחת משישה חודשים;
{{ח:תתת|(4)}} התחייבות הצדדים כי הגורם המסחרי לא יתערב בכל דרך שהיא בתוכני השידור של התחנה ובאופן ניהולה;
{{ח:תתת|(5)}} הסכמת הגורם המסחרי כי בעל הזיכיון ימסור לרשות כל מידע או מסמך שתבקש בכל ענין הנוגע להתקשרות ולביצועה;
{{ח:תתת|(6)}} הצהרת הגורם המסחרי כי אינו מחזיק אמצעי שליטה מסוג כלשהו בבעל זיכיון כלשהו לשידורי רדיו, וכי אם יחזיק אמצעי שליטה כאמור יודיע על כך מיד לבעל הזיכיון ולרשות, והדבר יביא את {{ח:הערה|ה}}התקשרות לסיום.
{{ח:תת|(ב)}} ניתן אישור לפי {{ח:פנימי|פרק ו|פרק זה}}, לא ישונה ההסכם אלא באישור המועצה מראש לפי סעיף זה.

{{ח:סעיף|12ג|הגבלת אזכורים|תיקון: תשס״א, תשס״ד־2}}
{{ח:תת|(א)}} ניתן אישור לפי {{ח:פנימי|פרק ו|פרק זה}}, רשאי בעל הזיכיון לשדר תשדירי פרסומת, הודעות חסות, מזכים ואזכורים אחרים של הגורם המסחרי שעמו התקשר, בכפוף לכללים אלה, {{ח:חיצוני|כללי הרשות השניה לטלוויזיה ולרדיו (אתיקה בפרסומת בשידורי רדיו)|לכללי האתיקה}} ולמגבלות אלה:
{{ח:תתת|(1)}} סך כל זמני תשדירי הפרסומות שירכוש, יחד עם כל זמני אזכורו של הגורם המסחרי כחלק משם התחנה, לא יעלה על עשרה אחוזים מזמן שידור תשדירי הפרסומות בתחנה, אלא בהיתר של המועצה לפי {{ח:חיצוני|חוק הרשות השניה לטלוויזיה ורדיו#סעיף 85א|סעיף 85א(ב) לחוק}};
{{ח:תתת|(2)}} סך כל הפעמים שבהם יאוזכר הגורם המסחרי כחלק משם התחנה יחד עם כל אזכור אחר שלו בשידורים, למעט במסגרת תשדירי פרסומת, לא יעלה על חמש עשרה פעמים בשעה;
{{ח:תתת|(3)}} על אף האמור בפסקה (2), ניתן להגדיל את סך כל האזכורים כאמור בה לעשרים פעמים בשעה, ובלבד שסך כל האזכורים כאמור ביממה לא יעלה על חמש עשרה כפול מספר השעות ביממה שבהן משדר בעל הזיכיון.
{{ח:תת|(ב)}} הסתיים הסכם שאושר לפי {{ח:פנימי|פרק ו|פרק זה}}, רשאי בעל הזיכיון לבקש כי הוראות סעיף קטן (א) לא יחולו עוד לגבי אותו גורם מסחרי שעמו נחתם ההסכם, והמועצה תאשר זאת אם שוכנעה כי לא מתקיים ביניהם שיתוף פעולה מסחרי כלשהו.

{{ח:סעיף|12ד|אתיקה|תיקון: תשס״א}}
{{ח:תת|(א)}} בעל הזיכיון לא יקדם בשידוריו בכל דרך שהיא את עסקיו של הגורם המסחרי שעמו התקשר, זולת בהתאם לאמור {{ח:פנימי|פרק ו|בפרק זה}} ובהסכם שנמסר לרשות ואושר על ידי המועצה.
{{ח:תת|(ב)}} {{ח:חיצוני|כללי הרשות השניה לטלוויזיה ולרדיו (אתיקה בפרסומת בשידורי רדיו)|כללי האתיקה}} יחולו לענין הכללת מותג מסחרי בשמה של תחנה כאמור {{ח:פנימי|פרק ו|בפרק זה}}.

{{ח:קטע2|פרק ז|פרק ז׳: שיווק משותף של זמן שידור של פרסומות|תיקון: תשס״ד, תשס״ז, תשס״ח}}

{{ח:סעיף|12ה|הגדרות|תיקון: תשס״ד, תשס״ז, תשס״ח}}
{{ח:ת}} {{ח:פנימי|פרק ז|בפרק זה}} –
{{ח:ת|סוג=הגדרה}} ”בעל ענין“ – כהגדרתו {{ח:חיצוני|חוק הרשות השניה לטלוויזיה ורדיו#סעיף 1|בסעיף 1 לחוק}} יחד עם {{ח:חיצוני|חוק הרשות השניה לטלוויזיה ורדיו#סעיף 1|ההגדרות ”במישרין או בעקיפין“ ו”ההחזקה“ שבסעיף האמור}};
{{ח:ת|סוג=הגדרה}} ”גוף משווק“ – תאגיד או גוף אחר הפועל מטעם בעלי הזיכיון המעוניינים בשיווק משותף;
{{ח:ת|סוג=הגדרה}} ”שיווק משותף“ – שיווק של זמן שידור של פרסומות בעבור בעלי הזיכיונות לשידורי רדיו, כולם או חלקם, שאינו למי שמעוניין בשידור פרסומות בתחנת רדיו אזורית אחת.

{{ח:סעיף|12ו|שיווק משותף|תיקון: תשס״ד, תשס״ז, תשס״ח}}
{{ח:ת}} שיווק משותף ייעשה לפי כללים אלה ולא יראו בו מכירה או הקצאה לאדם אחד ולא יהיה כפוף למגבלה הקבועה {{ח:חיצוני|חוק הרשות השניה לטלוויזיה ורדיו#סעיף 85א|בסעיף 85א(א) רישה בחוק}}.

{{ח:סעיף|12ז|מטרת הגוף המשווק|תיקון: תשס״ד, תשס״ז, תשס״ח}}
{{ח:ת}} הגוף המשווק יפעל לצורך השיווק המשותף בלבד.

{{ח:סעיף|12ח|הגבלת פעילות|תיקון: תשס״ד, תשס״ז, תשס״ח}}
{{ח:ת}} בעל ענין בגוף המשווק לא יהיה חברת פרסום, סוכנות פרסום, משווק פרסום, רוכש פרסום או גוף המפרסם מודעות או משדר תשדירי פרסומת.

{{ח:סעיף|12ט|התקשרות נפרדת|תיקון: תשס״ד, תשס״ז, תשס״ח}}
{{ח:ת}} ההתקשרות בין הגוף המשווק לבין כל בעל זיכיון (להלן – ההתקשרות) תיעשה בנפרד, באופן שיבטיח את קיום התחרות בין בעלי הזיכיון.

{{ח:סעיף|12י|תנאי ההתקשרות|תיקון: תשס״ד, תשס״ז, תשס״ח}}
{{ח:תת|(א)}} ההתקשרות תכלול תניה שלפיה פעילות הגוף המשווק תיעשה בהתאם להוראות כל דין, לרבות כללי הרשות.
{{ח:תת|(ב)}} ההתקשרות לא תמנע מבעל הזיכיון להתקשר במישרין עם מפרסם.
{{ח:תת|(ג)}} בעל זיכיון רשאי להסכים או לסרב לעסקת פרסום המשווקת על ידי הגוף המשווק, בכפוף לאמור {{ח:פנימי|סעיף 4|בסעיף 4}}.
{{ח:תת|(ד)}} בעל זיכיון לבדו אחראי לתעריפיהן של הפרסומות, להקצאת הזמן הכולל שלהן, שיבוצן, אישורן לשידור ובדיקת עמידתן בדרישות כל דין.
{{ח:תת|(ה)}} אין בהוראות סעיף זה כדי למנוע מן הגוף המשווק לייעץ לבעל הזיכיון בענין חבילות פרסום ופריסת הפרסומות.

{{ח:סעיף|12יא|בדיקת הרשות|תיקון: תשס״ד, תשס״ז, תשס״ח}}
{{ח:תת|(א)}} בעל זיכיון שהתקשר עם גוף משווק ימסור על כך הודעה לרשות, בצירוף הסכם ההתקשרות ונספחיו, הצהרה כי המסמכים האמורים ממצים את כל ההבנות בין הצדדים, והתחייבות להודיע לרשות על כל שינוי שיחול בהם.
{{ח:תת|(ב)}} המנהל רשאי להודיע לבעל הזיכיון, בתוך 21 ימים מיום קבלת ההודעה והמסמכים, כי הוא מסתייג מתוכן המסמכים ודורש את תיקונם כדי להתאימם לכללים אלה או להבטיח קיום תחרות; בעל הזיכיון יפעל לפי הנחיות המנהל.

{{ח:סעיף|12יב|סייג לתחולה על תעמולת בחירות|תיקון: תשס״ד, תשס״ז, תשס״ח}}
{{ח:ת}} לזמן שידור של תשדירי תעמולת בחירות לרשויות המקומיות, לא יהיה שיווק משותף.

{{ח:קטע2|פרק ח|פרק ח: שונות|תיקון: תשס״א, תשס״ד, תשס״ז, תשס״ח}}

{{ח:סעיף|13|שמירת תשדירים ומסירתם}}
{{ח:תת|(א)}} בעל זיכיון יקליט ויחזיק ברשותו עותק מכל תשדיר פרסומת ששידר למשך 90 ימים לפחות מן היום האחרון ששידרו.
{{ח:תת|(ב)}} המנהל רשאי לתת הוראות בדבר הקלטת תשדירי פרסומת והחזקתם, ולהורות לבעל זיכיון להחזיק בתשדירי פרסומת מסוימים לתקופה העולה על 90 ימים.
{{ח:תת|(ג)}} בעל זיכיון ימסור למנהל עותק של תשדיר פרסומת לפי דרישתו.

{{ח:סעיף|14|שמירת דינים}}
{{ח:ת}} אין בהוראות כללים אלה כדי לגרוע מהוראות כל דין.

{{ח:חתימות|כ׳ באייר התשנ״ט (6 במאי 1999)}}
* '''גדעון דורון'''
יושב ראש מועצת הרשות השניה לטלוויזיה ולרדיו
{{ח:סוגר}}
{{ח:סוף}}
[[קטגוריה:בוט חוקים]]